‘Kia bied beste gehalte ter wêreld’Die Kia Seltos. Kia het vir die sesde agtereenvolgende jaar al die ander vervaardigers uitgestof om die nommereen-posisie in die jaarlikse JD Power se aanvanklike gehaltestudie in die VSA te vat. Kia sit nou met die meeste JD Power-toekennings van enige vervaardiger vir die tweede agtereenvolgende jaar. Wat beteken dit? Dit wys dat Kia-eienaars in die VSA minder probleme aangemeld het in die eerste 90 dae van eienaarskap van enige ander vervaardiger. Kia het onlangs in Korea sy vierdegenerasie- Kia Carnival, of Sedona soos ons hom ken, gewys. Besonderhede oor enjins en spesifikasies vir die Suid-Afrikaanse model is nog duister – maar ons kan darem al sien hoe hy gaan lyk. Die Kia Sedona. Die Kia Sedona word tans deur Kia se lieflike 2.2-CRDi-dieselenjin en ŉ agtspoed-wringkragomsitter- outomatiese ratkas aangedryf. Die enjin bied 147 kW en 440 Nm. Die Grand Sedona is voorwaar ŉ lieflike gesinsvoertuig. Ons verwag die nuwe vierdegenerasie-Sedona laat in 2021 in Suid-Afrika. Ons het onlangs berig oor Kia se nuwe Seltos wat reeds in Suid-Afrika beskikbaar is. Kia het vandag ŉ dieselweergawe van die Seltos beskikbaar gestel. Die Seltos word aangedryf deur ŉ 1.5-viersilinderturbodieselenjin wat 86 kW en 250 Nm bied. Daar is ŉ handrat én twee outomatiese weergawes beskikbaar. Die reeks lyk nou só: Die reeks word gedek deur ŉ 5 jaar/onbeperkte km-waarborg en 5 jaar/90 000 km-diensplan.